ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind organizarea „Târgului de Crăciun 2024”

	Având în vedere:
- referatul de aprobare, înregistrat sub nr. 21014/6.12.2024 prin care primarul oraşului propune organizarea „Târgului de Crăciun 2024”;
- raportul de specialitate întocmit de compartimentul de resort, înregistrat sub nr. 21015/6.12.2024;
- avizul secretarului general, înregistrat sub nr. 21017/6.12.2024;
- avizul comisiei de specialitate nr. 2 – administrarea domeniului public şi privat, gestionarea serviciilor de interes local,
	În temeiul prevederilor art. 129 alin. (2) lit. d)şi alin. (7) lit. d) şi lit. s) art. 139 alin. (1) şi ale art. 196 alin. (1) lit. a)  din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în ședință publică extraordinară în data de 10.12.2024, adoptă prezenta hotărâre:

Art.1. Se aprobă organizarea „Târgului de Crăciun 2024” în perioada 16.12.2024 - 24.12.2024, pe Aleea Clubului, pe terenul proprietate publică a oraşului. 
Art.2. Se aprobă componenţa comisiei de organizare, conform anexei care face parte integrantă din prezenta hotărâre.
Art. 3. Agenţii economici care participă sunt obligaţi să se încadreze în orarul de funcţionare  1000 - 2200, iar muzica ambientală redată în cadrul Târgului de Crăciun va fi specifică sărbătorilor de iarnă.
Art.4. Taxa pentru ocuparea terenurilor cu construcţii provizorii şi taxa pentru desfacerea de produse se vor fi achita  în cuantumul aprobat prin Hotărârea Consiliului Local nr.  190/19.12.2023 privind stabilirea nivelurilor impozitelor şi taxelor locale pentru anul 2024 şi se fac venit la bugetul local.
Art.5. Aducerea la cunoştinţă publică a prezentei hotărâri se va face prin publicarea pe pagina de internet boldesti-scaeni.ro, în secțiunea Monitorul Oficial Local.

